Case ID: 1151020
Sentence 22: Məhkəmə kollegiyası hesab edir ki, belə olan vəziyyətdə apelyasiya instansiyası məhkəməsi iddiaçının tələblərinin əsaslı olub-olmamasına düzgün hüquqi qiymət verilməsi üçün ilk növbədə cavabdehə ayrılmış torpaq sahəsinin iddiaçının mülkiyyətində olan torpaq sahəsi ilə üst-üstə düşüb-düşməməsini araşdırmalı və araşdırma nəticəsində müəyyən olunmuş hallara hüquqi qiymət verməklə mübahisəni həll etməli idi. Lakin iş materiallarından göründüyü kimi apelyasiya instanisyası məhkəməsi hər iki torpaq sahəsinin koordinatlarının üst-üstə düşüb-düşməməsi məsələsini araşdırmamış, o cümlədən cavabdehin inşa etdiyi tikintinin iddiaçının mülkiyyətində olan torpaq sahəsində aparılıb-aparılmamasını müəyyən etməmişdir.Beləliklə işin yuxarıda qeyd edilən hallarından göründüyü kimi, apellyasiya məhkəməsinin qətnaməsi prosessual hüquq normalarının pozuntusu ilə çıxarılmışdır və bu hal düzgün olmayan qətnamənin qəbul edilməsi ilə nəticələnmişdir.